KORRALDUS

Suure-Jaani								14. oktoober 2025 nr 700

Kinnisasja koormamine isikliku kasutusõigusega

Põhja-Sakala vallas on Kõo külas riigiomandis olevatel 38 Põltsamaa-Võhma tee km-tel 18,27-19,38 ja nr 24822 Kirivere kergliiklustee km-tel 0,12-1,22 kergliiklustee, millel puudub valgustus. Seoses Kirivere koolimaja laiendusega ja lasteaia, noortekeskuse ja raamatukogu viimisega koolihoone juurde peeti vajalikuks kergliiklustee valgustuse rajamist, et muuta laste ja teiste kergliiklejate liikumine jalgteel ohutumaks ja turvalisemaks. 

ELTAM OÜ on koostanud töö nr 0180725 „Kõo-Kirivere jalgtee valgustuse projekteerimine“, mille esitas 18.07.2025 kooskõlastamiseks Transpordiametile. Vastavalt elektripaigaldise projektile on ette nähtud jalg- ja jalgrattatee valgustus, valgustid, mastid, elektrikilbid ja madalpinge maakaablite (edaspidi tehnovõrgud) ehitamine riigitee nr 38 Põltsamaa-Võhma tee km 18,27-19,38 ja nr 24822 Kirivere kergliiklustee km 0,12-1,22 maaüksuste piires (teemaal) ja tee kaitsevööndis Kõo külas Põhja-Sakala vallas Viljandimaal.
Transpordiamet kooskõlastas 01.08.2025 kirjaga nr 7.1-2/25/10277-4 ELTAM OÜ töö nr 0180725 „Kõo-Kirivere jalgtee valgustuse projekteerimine“ ning seadis omapoolsed tingimused ja nõuded sh sõlmida Transpordiametiga leping riigitee maaüksusele kasutusõiguse
saamiseks. 

Põhja-Sakala Vallavalitsus esitas 16.09.2025 (korrigeeritud 24.09.2025) Transpordiametile riigivara kasutamiseks andmise ja isikliku kasutusõiguse seadmise taotluse (reg 16.09.2025 nr 4-2/67-1 ja 24.09.2025 nr 4-2/67-2) koormata Eesti Vabariigi omandis, Kliimaministeeriumi valitsemisel ning Transpordiameti valduses olevate kinnisasjade osad Põhja-Sakala valla kasuks järgmiselt: 
1.1. aadressil Viljandi maakonnas Põhja-Sakala vallas Kõo külas asuva 38 Põltsamaa-Võhma tee T5 kinnisasja (Tartu Maakohtu kinnistusosakonna registriosa nr 3661539, katastritunnus 35701:003:0122, riigi kinnisvararegistri objekti kood KV23949) 334 m² suuruse osa (pos 1) madalpingekaablite, valgustite ja juhtimiskilbi rajamiseks vastavalt lisatud plaanile (Lisa 1 IKÕ seadmise plaan), piiratud asjaõiguste ruumiandmete infosüsteemi (PARI) kasutusala ruumikuju tunnus ID 901981; 
1.2. aadressil Viljandi maakonnas Põhja-Sakala vallas Kõo külas asuva 38 Põltsamaa-Võhma tee T4 kinnisasja (Tartu Maakohtu kinnistusosakonna registriosa nr 3670739, katastritunnus 35701:003:0119, riigi kinnisvararegistri objekti kood KV23906) 119 m² suuruse osa (pos 2) madalpingekaablite ja valgustite rajamiseks vastavalt lisatud plaanile (Lisa 2 IKÕ seadmise plaan), PARI ID 902012;
1.3. aadressil Viljandi maakonnas Põhja-Sakala vallas Kõo külas asuva 38 Põltsamaa-Võhma tee T32 kinnisasja (Tartu Maakohtu kinnistusosakonna registriosa nr 3714139, katastritunnus 35701:003:0258, riigi kinnisvararegistri objekti kood KV25092) 379 m² suuruse osa (pos 3) madalpingekaablite ja valgustite rajamiseks vastavalt lisatud plaanile (Lisa 3 IKÕ seadmise plaan), PARI ID 902013;
1.4. aadressil Viljandi maakonnas Põhja-Sakala vallas Kõo külas asuva 38 Põltsamaa-Võhma tee T3 kinnisasja (Tartu Maakohtu kinnistusosakonna registriosa nr 3653539, katastritunnus 35701:003:0117, riigi kinnisvararegistri objekti kood KV23928) 230 m² suuruse osa (pos 4) madalpingekaablite ja valgustite rajamiseks vastavalt lisatud plaanile (Lisa 4 IKÕ seadmise plaan), PARI ID 902014; 
1.5. aadressil Viljandi maakonnas Põhja-Sakala vallas Kõo külas asuva 38 Põltsamaa-Võhma tee T2 kinnisasja (Tartu Maakohtu kinnistusosakonna registriosa nr 3670339, katastritunnus 35701:003:0115, riigi kinnisvararegistri objekti kood KV23910) 836 m² suuruse osa (pos 5) madalpingekaablite ja valgustite rajamiseks vastavalt lisatud plaanile (Lisa 5-7 IKÕ seadmise plaan), PARI ID 902015. 

Isikliku kasutusõiguse sisuks on kasutusõiguse alale rajatise (madalpingekaablid, valgustid ja juhtimiskilp) ehitamine, omamine, avalikuks kasutamiseks ja teehoiu korraldamiseks talituse tagamine.

Transpordiameti 10.10.2025 korralduse nr 1.1-3/25/632 ,,Riigivara otsustuskorras kasutamiseks andmine ja kinnisasja koormamine isikliku kasutusõigusega" alusel (reg 10.10.2025 nr 5-3/18-172) antakse Põhja-Sakala vallale otsustuskorras kasutamiseks ja isikliku kasutusõigusega koormamiseks tasuta ja tähtajatult Eesti Vabariigi omandis, Kliimaministeeriumi valitsemisel ning Transpordiameti valduses olevate kinnisasjade osad vastavalt Põhja-Sakala Vallavalitsuse 
16.09.2025 (korrigeeritud 24.09.2025) taotluses koormatavate riigimaade andmetele ja isikliku kasutusõiguse ala plaanidele. Sama korraldusega seatakse tingimused isikliku kasutusõiguse ala kasutamiseks. 

Kohaliku omavalitsuse korralduse seaduse § 6 lõike 1 kohaselt on omavalitsusüksuse ülesanne muuhulgas korraldada vallas teede ehitamist ja korrashoidu, kui see ei ole seadusega antud kellegi teise täita. Põhja-Sakala Vallavolikogu 27.08.2020 määruse nr 110 „Põhja-Sakala vallavara valitsemise kord“ § 401 lõike 2 punkti 1 kohaselt on isikliku kasutusõiguse seadmise õigus valla kasuks vallavalitsusel, kui see on vajalik vallale avalike ülesannete täitmiseks. Kõo-Kirivere jalgtee on avaliku kasutuse tee, mis on mõeldud piirkonna elanikele paremateks ja ohutumateks liikumisvõimalusteks. Jalgteed kasutavad ka Kirivere kooli õpilased ja lasteaialapsed. Jalgtee valgustamine on oluline, et muuta liikumine ohutumaks ka pimedal ajal. 

Aluseks võttes eeltoodut, kohaliku omavalitsuse korralduse seaduse § 6 lg 1, § 30 lg 1, asjaõigusseaduse § 641 ja § 225 lg 1 ning Põhja-Sakala Vallavolikogu 27.08.2020. a määruse nr 110 „Põhja-Sakala vallavara valitsemise kord“ § 401 lg 2 p 1,

1.	Koormata tähtajatu ja tasuta isikliku kasutusõigusega Põhja-Sakala valla kasuks Eesti
Vabariigi omandis, Kliimaministeeriumi valitsemisel ning Transpordiameti valduses olevate kinnisasjade osad Põhja-Sakala vallas järgmiselt:  
1.1. aadressil Viljandi maakonnas Põhja-Sakala vallas Kõo külas asuva 38 Põltsamaa-Võhma tee T5 kinnisasja (Tartu Maakohtu kinnistusosakonna registriosa nr 3661539, katastritunnus 35701:003:0122, riigi kinnisvararegistri objekti kood KV23949) 334 m² suuruse osa (pos 1) madalpingekaablite, valgustite ja juhtimiskilbi rajamiseks vastavalt lisatud plaanile (Lisa 1 IKÕ seadmise plaan), piiratud asjaõiguste ruumiandmete infosüsteemi (PARI) kasutusala ruumikuju tunnus ID 901981; 
1.2. aadressil Viljandi maakonnas Põhja-Sakala vallas Kõo külas asuva 38 Põltsamaa-Võhma tee T4 kinnisasja (Tartu Maakohtu kinnistusosakonna registriosa nr 3670739, katastritunnus 35701:003:0119, riigi kinnisvararegistri objekti kood KV23906) 119 m² suuruse osa (pos 2) madalpingekaablite ja valgustite rajamiseks vastavalt lisatud plaanile (Lisa 2 IKÕ seadmise plaan), PARI ID 902012;
1.3. aadressil Viljandi maakonnas Põhja-Sakala vallas Kõo külas asuva 38 Põltsamaa-Võhma tee T32 kinnisasja (Tartu Maakohtu kinnistusosakonna registriosa nr 3714139, katastritunnus 35701:003:0258, riigi kinnisvararegistri objekti kood KV25092) 379 m² suuruse osa (pos 3) madalpingekaablite ja valgustite rajamiseks vastavalt lisatud plaanile (Lisa 3 IKÕ seadmise plaan), PARI ID 902013;
1.4. aadressil Viljandi maakonnas Põhja-Sakala vallas Kõo külas asuva 38 Põltsamaa-Võhma tee T3 kinnisasja (Tartu Maakohtu kinnistusosakonna registriosa nr 3653539, katastritunnus 35701:003:0117, riigi kinnisvararegistri objekti kood KV23928) 230 m² suuruse osa (pos 4) madalpingekaablite ja valgustite rajamiseks vastavalt lisatud plaanile (Lisa 4 IKÕ seadmise plaan), PARI ID 902014; 
1.5. aadressil Viljandi maakonnas Põhja-Sakala vallas Kõo külas asuva 38 Põltsamaa-Võhma tee T2 kinnisasja (Tartu Maakohtu kinnistusosakonna registriosa nr 3670339, katastritunnus 35701:003:0115, riigi kinnisvararegistri objekti kood KV23910) 836 m² suuruse osa (pos 5) madalpingekaablite ja valgustite rajamiseks vastavalt lisatud plaanile (Lisa 5-7 IKÕ seadmise plaan), PARI ID 902015 (madalpingekaablid, valgustid ja juhtimiskilp edaspidi ühiselt nimetatud rajatis, lisad 1-7 edaspidi nimetatud kasutusõiguse ala).

2. Põhja-Sakala vald õigustatud isikuna kohustub:
2.1. tagama rajatise avaliku kasutamise; 
2.2. kasutama rajatist vaid seadusest tulenevate ülesannete täitmiseks; 
2.3. teostama rajatise korrashoidu vastavalt õigusaktidele oma vahenditega ja omal kulul; 
2.4. kasutama kasutusõiguse ala säästlikult ja heaperemehelikult ning võtma tarvitusele kõik abinõud, vältimaks kinnisasja omaniku või kolmandate isikute vara või õiguste kahjustamist mistahes viisil; 
2.5. korraldama kasutusõiguse alal riigitee teehoidu talitluse tagamise eesmärgil; 
2.6. mitte halvendama liiklust riigiteel, mis piirneb kasutusõiguse alaga ja lubama kinnisasja omanikul või tema poolt volitatud isikul ilma täiendavate kooskõlastusteta teostada riigitee
kaitsevööndis teehoiu teostamist, s.h teha talihooldetöid, sildade-viaduktide hooldetöid, tee katte ja -peenarde remondi- ja hooldetöid, niita, teostada võsaraiet ja muid vajalikke töid; 
2.7. esitama Transpordiametile dokumendid rajatise teeregistrisse kandmiseks; 
2.8. esitama Transpordiametile tööde digitaalsed teostusjoonised ja vastutama teostusjooniste õigsuse ja tegelikule olukorrale vastavuse eest. 
2.9. vastutama esitatud maakatastri PARI kaardirakenduse ruumikuju andmete õigsuse eest; vastuolu korral loetakse õigeks Transpordiameti poolt kooskõlastatud projekt ja lepingule lisatud plaani kasutusõiguse ala;
2.10. ehitama rajatised vastavalt Transpordiameti 01.09.2025 kirjaga nr 7.1-2/25/102777-4 kooskõlastatud ja osaühing ELTAM koostatud projektile nr 0180725 „Kõo-Kirivere jalgtee valgustuse projekteerimine“; 
2.11. andma põhjendatud seisukohti kasutusõiguse alale kavandatavate avalikes huvides olevate tehnovõrkude või -rajatiste ehitamise kohta; 
2.12. säilitama rajatisega seotud dokumendid (nt projekt, teostusjoonised jm dokumendid) lepingu kehtivuse perioodil; 
2.13. tagama vara majandusliku säilimise;
2.14. tasuma riigivaraga seotud maksud ning kandma kõrvalkulud ja koormised proportsionaalselt kasutusõiguse ulatusega;
2.15. kandma isikliku kasutusõigusega koormamise notariaalselt tõestatud lepingu sõlmimisega seotud kulud;
2.16. mitte üle andma kasutusõigust kolmandale isikule ilma Transpordiameti nõusolekuta;
2.17. lepingu ülesütlemisest teatama Transpordiametile ette vähemalt 6 kuud;
2.18. lepingu lõppemisel kinnisasja omanikule üle andma kogu teehoiu korraldamisega seotud dokumentatsiooni.

3. Volitada vallavanemat või tema poolt volitatud isikut sõlmima otsuse punktis 1 nimetatud  isikliku kasutusõigusega koormamise lepingut ja asjaõiguslepingut.

4. Korraldus jõustub teatavakstegemisest.

5. Korraldusega mittenõustumisel võib esitada vaide Põhja-Sakala Vallavalitsusele (aadressil pohja-sakala@pohja-sakala.ee või Lembitu pst 42, 71502 Suure-Jaani linn, Põhja-Sakala vald, Viljandi maakond) või kaebuse Tartu Halduskohtule (aadressil trthktartu.menetlus@kohus.ee või Kalevi 1, 51010 Tartu linn) 30 päeva jooksul korraldusest teadasaamisest arvates.

allkirjastatud digitaalselt					allkirjastatud digitaalselt
Karel Tölp							Veronika Ling
vallavanem							vallasekretär

Saata: maaspetsialist, ehitusspetsialist, arendus- ja hankespetsialist, Transpordiamet